**চট্টগ্রামে করোনায় মৃত্যু ৯শ’ ছুঁইছুঁই, আক্রান্ত আরো ৮৪৮**

চট্টগ্রাম প্রতিনিধি  প্রকাশিত: ০৩:৩০ ২৬ জুলাই ২০২১

*ফাইল ছবি*

চট্টগ্রামে করোনায় আরো ১২ জনের মৃত্যু হয়েছে। একই সঙ্গে শনাক্ত হয়েছে ৮৪৮ জনের। রোববার রাতে এ তথ্য নিশ্চিত করেন চট্টগ্রামের সিভিল সার্জন ডা. শেখ ফজলে রাব্বি।

তিনি জানান, গত ২৪ ঘণ্টায় বিআইটিআইডি, চট্টগ্রাম মেডিকেল কলেজ, এন্টিজেন টেস্ট, ইমপেরিয়াল হাসপাতাল, শেভরন ল্যাব, চট্টগ্রাম মা ও শিশু হাসপাতাল, আরটিএল, মেডিকেল সেন্টার হাসপাতাল এবং এপিক হেলথ কেয়ারে দুই হাজার ২৮২ জনের নমুনা পরীক্ষা করা হয়েছে। এরমধ্যে ৮৪৮ জনের শরীরে করোনাভাইরাসের অস্তিত্ব পাওয়া গেছে।

আক্রান্তদের মধ্যে নগরীর ৫৮০ জন, হাটহাজারীর ১০ জন, রাউজানের চারজন, রাঙ্গুনিয়ার ৩২ জন, বোয়ালখালীর ৩৮ জন, পটিয়ার ৪৩ জন, আনোয়ারার তিনজন, সন্দ্বীপের ৩৩ জন, বাঁশখালীর নয়জন, সীতাকুণ্ডের ১৭ জন, মিরসরাইয়ের ১২ জন, ফটিকছড়ির ১৪ জন, সাতকানিয়ার সাতজন, লোহাগাড়ার ১৬ জন ও চন্দনাইশের ৩০ জন রয়েছেন।

সিভিল সার্জন কার্যালয়ের তথ্যমতে, নগরীতে ৫৭ হাজার ৫৮৯ জন ও উপজেলা পর্যায়ে ১৮ হাজার ৭৩৭ জন নিয়ে চট্টগ্রাম জেলায় এ পর্যন্ত করোনায় আক্রান্ত হয়েছেন ৭৬ হাজার ৩২৬ জন। এছাড়া মারা গেছেন ৮৯৭ জন। এরমধ্যে নগরীর ৫৪৭ জন ও উপজেলার ৩৫০ জন রয়েছেন।